經數:一七六四

經名:大般涅槃經義記卷第二

頁數:六五一

上	欄

食下廣顯不應. 先喩. 次合. 王言云何不解已

下問答富顯. 然此文中以喩肉喩用之顯法.

□喩舊醫. 遠肉外道. 推心治方名爲食木. 遠

肉外道推心五陰. 有成字者近肉舊醫說乳

爲藥. 1名當好乳名爲成字. 遠喩外道說我爲

治偶當眞我. 此□不知是字非字. 喩彼舊醫

不能自知是藥非藥. 遠肉外道不能自知是

理非理. 智人見之終不唱言是□解字亦不驚

怪. 喩世智者口不宣唱舊醫解藥心亦不怪.

遠喩智者口不宣唱外道解我心亦不怪. 下

次合之. 然此文中以喩合喩. 擧彼舊醫妄說

乳藥合□食木. 初言舊醫亦爾不別諸病悉與

乳藥. 合□食木. 如彼□下擧喩以帖. 是先舊

下合□不解. 是先舊醫合是□也. 不解乳藥

好之與善. 合不知字. 不解乳藥醜之與惡. 合

不知非字. 好醜善惡備如上辯. 智人見等略

而不合. 自下問答重顯向前不解之相. 初先

總問云何不解. 客醫答下對問略辯. 下復廣

顯先解甘露. 初問次辯. 若是□牛喩諸菩薩.

不食酒糟滑草麥[&FFFF]#喩離煩惱. 酒糟喩癡. 滑

草喩貪. 麥[&FFFF]#喩瞋. 斷名不食. 解心柔順名犢

調善. 遊觀境界名放牧處. 離有離無名不高

原亦不下濕. [&FFFF]#受正敎名飮淸流. 起行詳審

名不馳走. 遠惡知識故言不與特牛同群. 敎

授以時名飮□調. 適止觀調停名行住得所.

依此證我堪爲眞治. 是故說言如是乳者能除

諸病. 是則下結. 下解毒藥. 文顯可知. 上來會

通第五領解修行喩中. 初先自行. 後勸他修.

自中王聞讚言始知領解辭也. 卽服病除修

中	欄

得益也. 就勸他中句別有四. 一勸他修行. 二

國人下始聞不受. 先呵其人. 初瞋. 後呵. 受他

邪語名鬼所持. 自生邪想名狂顚耶. 下呵其

言. 先呵. 後瞋. 文顯可知. 三王聞下推佛[&FFFF]#

過. 先勸莫瞋. 而下推佛. 非下[&FFFF]#過. 四彼聞奉

行. 上來立喩. 下次合之. 先合昔說無我之喩.

爲調生下合後今說眞我之喩. 就前昔說無

我喩中文有兩段. 一外道說我喩. 二聖說無我

喩. 備如上辯. 今但合後聖說無我. 就所合中.

喩文有三. 一如來出世喩. 二反跡同邪喩. 三

破邪通正喩. 亦如上辯. 今此但合初後兩段.

中間不合. 比丘當知如來應等亦復如是爲

醫出世. 合上第一復有明醫曉八術也. 降伏

已下超合第三破邪通正. 於中喩文有其兩

段. 一遣邪人. 二破邪法. 如前廣辯. 今具合

之. 降伏一切外道邪醫唱如是言我爲醫王.

合遣邪人. 欲伏外道故唱是言無我已下. 合

破邪法. 於中初言無我人等. 正合斷乳. 比丘

當知諸外道下. 懸取後喩呵其所立. 是中未

合食木之喩. 是故如來唱言無我. 結說所以.

以彼外道所說之我如□食木偶成字故我言

無我. 爲調生下合後聖說眞我之喩. 喩文有

五. 一患機感聖喩. 二聖說眞我喩. 三初聞不

受喩. 四聖爲會通喩. 五領解修行喩. 備如上

辯. 然今但合第二第四. 餘三不合. 爲調生故

爲知時故如是無我有因緣故亦說有我. 合

第二段王應乳服. 爲諸比丘除無我倒. 名爲

調生知諸比丘應受大時. 名爲知時. 有此因

緣故說其我. 如彼醫下合第四段會通之文.

下	欄

然上文中初立如□食木之喩. 次合舊醫. 時

王問下問答廣顯. 今但合後重顯之文. 餘略

不合. 如彼良醫善知於乳是藥非藥. 牒擧前

喩. 向前明醫廣辯其乳有是甘露妙藥之義.

名知是藥. 亦辯是毒名知非藥. 下約顯法 . 非

如凡夫所計我等. 合知非[&FFFF]#. 於中先擧外道

說我差別種種. 如來說我不如是下對之辯

非. 何者我下合知是藥. 先問. 次辯. 涅槃之

體不同生死□相虛假. 名之爲實. 出離情妄

說之爲眞. 體無遷轉是故云常. 爲衆德本說

之爲主. 諸行所託故復名依. 體無生滅名不

變易. 是名下結. 自下第三牒以結勸. 如彼醫

等牒擧前喩. 如來亦等牒擧上法. 汝等已下

結勸修習. 第三辯習成德分中四句分別. 一

解辯修成德之義. 上明果德. 果由因成. 從此

已下廣辯行修成前果德. 故云辯修成德分

矣. 二就人分別. 人有二種. 一是所寄. 二是所

爲. 所寄是佛. 所爲衆生. 所爲衆生身有常性.

非行不顯. 顯性之行必由學成. 學依法起. 故

須寄佛廣辯其因爲所學法. 雖說佛因. 爲使

衆生學之起行. 三對人分別. 人有二種. 一是

影響. 二是所爲. 迦葉德王師子吼等. 是其影

響. □陳如等無常學人. 是其所爲. 所爲之人

智解微劣. 分外常因不能諮啓. 故先對彼影

響論之. 由前廣辯所爲之人便能悟入. 故後

重復對之以顯. 四分文解釋. 就此分中大段

有二. 從此盡後迦葉品來. 廣對影響辯修成

德. 陳如品初. 對其所爲無常學人□陳如等

辯修成德. 與前開宗顯德相似. 就初段中粗

經數:一七六四

經名:大般涅槃經義記卷第二

頁數:六五二

上	欄

分有二. 初請. 後答. 偈來是請. 偈後是答. 細

分有五. 一如來勸問. 二爾時會中有菩薩下

迦葉請問. 三佛讚下如來讚問. 四迦葉白佛

我無智下迦葉謙問. 五諦聽下如來答問. 就

初段中. 先告比丘. 後告大衆. 比丘所爲. 故先

告之. 亦可乘上哀嘆章中. 對其言便. 是以先

告. 彼辭不堪高推菩薩. 故後告衆. 前中有三.

一直告令問. 二重勸令問. 三擧益勸問. 良以

聖意丁寧故爾. 就初告中. 佛先勸問. 我已修

下比丘自誇拒勸不問. 汝等莫下佛呵令問.

初中佛告汝於戒律有疑問者. 正勸令問. 得

常因中戒學爲首. 又復戒律比丘所習故勸

令問. 我當解說許爲酬答. 令汝心喜彰己善

答. 比丘拒中我已修學一切諸法本性空者.

人解不定. 有人釋言. 此是佛語. 如來道已知

法空寂. 欲令比丘就之諮問. 依六卷經. 此比

丘語. 故彼經中比丘白佛我已修法本性空

寂了了通達. 比丘道已我於諸法先已通達

何須更問. 五陰是其一切諸法. 比丘觀法但

從緣生無有本性. 名性空寂. 解過始學名了

了達. 下佛呵中莫謂如來唯修諸法本性空

者. 如來彰己更有大乘不空之德. 明須問也.

故經說言. 諸佛如來不以得此一無分別法

說名爲佛. 第二告中初佛勸問. 汝於戒律有

疑可問. 下諸比丘謙己不堪. 於中有三. 一明

己無智不堪發問. 二譬如老下明己無力不

能受持. 三從我今無智已下結己不堪. 初中

我等無智能問. 正明不堪. 所以下釋. 如來境

界不可思者. 明慧難測. 智慧分齊名爲境界.

中	欄

佛智深廣超出餘人. 餘心不及故名不思. 餘

言不逮稱曰不議. 所有諸定不可思者. 明定

難測. 所演敎誨不可思者. 明戒難測. 亦可初

句總明不思. 後二是別. 別中初證. 後一是敎.

是故已下結己不堪. 第二明己無力持中. 先

喩. 後合. 喩中有五. 一喩自己無能持德. 二有

一人下喩明如來不應付己. 三是時老下喩明

自已不應輒受. 四而是老下明受者失. 五財

主行下明付者失. 初中如人年百二十. 比丘

喩己有重煩惱. 取老爲喩. 不取其數. 身□長

病喩有變易. 因果未除心好寂止. 名寢床席.

不堪隨有行化衆生. 名不能起. 悲願薄少名

力虛劣. 取滅不遙名命無幾. 第二段中一人

喩佛. 具法稱富. 隨感遷化. 故言緣事欲至他

方. 大乘正法喩百斤金. 取重爲肉. 不取其數.

用付比丘名村老人. 作其言下顯委付相. 或

十年還二十年還. 彰還不定. 根熟早來不熟

晩至. 是以言或. 令法住持稱佛本化. 義言還

我. 第三段中是時老人卽便受者. 比丘喩己

非分輒受. 第四段中諸比丘等無有受法傳

化弟子可以付囑. 名無繼嗣. 無常遷逼說爲

病篤. 滅身歸無稱曰命終. 所付之法無人稟

行. 名皆散失. 第五段中此方有感如來復化.

名爲行還. 本法全滅名債索無所. 如是癡下

呵以顯過. 是故行下結以明失. 下次合之. 前

五句中但合第一第三第四. 我等聲聞亦復

如是合第一句. 雖聞已下合第三句. 不能受下

合第四句. 如彼老下擧喩以帖. 上來第二明

己無力不能受持. 我今無智當何所問. 是第

下	欄

三段結己不堪. 前兩段中就初以結. 第三告

中. 初佛勸問. 次諸比丘高推菩薩. 後佛述讚.

初中佛告汝今若問能益一切. 擧益勸問. 是

故已下結勸所以. 就明比丘推菩薩中. 初推

菩薩. 我等智慧如蚊□下謙己不堪. 時聲聞

下讚已默住. 初中先喩. 次合. 後結. 喩中有

五. 與前相似. 一喩菩薩有能持德. 二亦有人

下喩佛應付. 三有壯人下喩菩薩應受. 四其

人遇病命家屬下明受者得. 五智者下喩付

者得. 初中如人年二十五. 喩諸菩薩法身充

盛. 取少爲喩. 不取其數. 智解不邪故曰端正.

具衆善法名多財寶. 父母妻子眷屬宗親. 如

維摩說智度爲母方便父等. 第二段中類前

稱亦. 有人喩佛. 委法菩薩名寄寶物. 語其

人下顯委付相. 義同上釋. 第三段中壯人護

物如已有者. 如己自心所證法也. 第四段中

菩薩於此感化已周. 名爲遇病. 告傳法人名

命家屬. 語其所付是諸佛法. 名他所有. 勸令

堅持復聖本化. 義言來索悉皆還之. 第五段

中智者善量喩佛善付. 聖復本化名爲行還.

先所委法住持如本. 義言索物皆得無失. 下

次合之. 文中但合第二第四. 合第二中. 世尊

亦爾合前富人. 若以佛法付迦葉等. 擧失顯

得. 反合應付. 先明其失. 何以下釋. 如彼老下

擧喩類顯. 是故應下彰得異失. 正合應付. 以

諸菩薩善能問下合第四句. 先擧其法與前

少異. 向前喩中明由付後財無損失. 今此合

中明諸菩薩能善問答法得久住. 言左右耳.

如彼壯下擧喩以帖. 上來合竟. 以是義故菩

經數:一七六四

經名:大般涅槃經義記卷第二

頁數:六五三

上	欄

薩能問結推菩薩. 上來仰推菩薩能問. 次謙.

後默. 文顯可知. 第三如來述讚之中. 先嘆自

謙. 後述推他. 前中善哉正是嘆辭. 得無漏心

阿羅漢心出其所嘆. 不自高擧名無漏心. 不

著吾我名羅漢心. 我亦曾下述上推他. 我亦

曾念以此二緣應付菩薩令法住者. 念諸菩

薩能問能答二種因緣. 故應付之. 亦可曾念

付囑聲聞疾滅因緣. 付諸菩薩久住因緣應

付菩薩. 上告比丘. 以彼自謙高推菩薩. 故下

告衆. 於中亦三. 就初告中先擧五果. 下勸問

因. 果中偏擧壽命辯才. 餘略不擧. 勸問因中.

若戒離惡. 若歸集善. 勸之問也. 聖意慇懃故

至二三. 自下第二迦葉請問. 於中粗二. 一請

由序. 第二正請. 細分有七. 一標列請人. 二彰

問所由. 明由佛力. 三請佛心聽. 四如來聽許.

五蒙聽許問. 六欲問承力. 第七正問. 初言衆

中彰其所在. 有菩薩下辯列其人. 本是多羅

出其生處. 姓大迦葉彰其氏族. 婆羅門種明

其種姓. 年在幼稚辯其老少. 第二段中明因

佛力所以發問. 擧此爲彰所問契當. 第三段

中從座起等身業方便. 而白口請. 第四段中

先聽其問. 後許爲說. 第五可知. 第六段中. 初

先彰己智微故承. 如來已下明其所對可畏

故承. 於中初先明佛可畏. 是衆會下菩薩可

畏. 今當已下明己承力. 佛可畏中句別有四.

一嘆佛德巍巍高勝. 二嘆佛衆精純無雜. 三嘆

佛身. 猶如金剛明身堅也. 色如琉璃明身淨

也. 四嘆佛衆智慧深廣. 就明菩薩可畏之中.

初明菩薩皆成廣德. 是大衆前豈敢發問明其

中	欄

可畏. 下承力中. 初承佛力. 後承衆力. 第七問

中佛前說偈經家序列. 何故偈請. 偈言巧約.

少字之中能攝多義. 故以偈請. 下列請辭. 三

門分別. 一定問多少. 昔來相傳云此偈中三

十六問. 準法驗答. 此中具有四十二問. 人復

所以言三十六. 說共聖行乃至歲星合爲一

問. 衆生大依兩足妙藥. 今欲問陰而我無智.

不以爲問. 是故但云三十六矣. 門共聖行乃

至歲星四種譬喩. 下皆別答. 何得爲一. 若以

此等共一云何便爲一. 問. 初偈之中云何得

壽金剛不壞. 亦應爲一. 彼得分二. 此別何疑.

衆生大依兩足妙藥今欲問陰. 此等下文皆

有別答. 何爲非問多少如此二彰問差別. 問

別有六. 一者疑問. 亦名請問. 如言云何得長

壽等. 二者心問. 如言願佛開微蜜等. 三者難

問. 如言三乘若無性等. 四者責問. 如言如其

斷疑云何不定說等. 五者讚問. 如言衆生大

依止等. 迦葉欲難. 將奪先與而爲讚嘆. 是故

雖讚而得爲問. 六者讚問. 如下文言. 今欲問

蔭我無智等. 讚己不堪而起後說. 故名謙問.

問別如此. 三分文辯釋. 偈判有二. 初問學法.

云何得近無上道下問其學行. 此云何知. 如

下大衆問品之末. 將答學行. 迦葉請云唯願

說是大涅槃中所得功德. 判知前法後是學

行. 學法學行有何差別. 而須別問汎論有四.

一理事分別. 法通理事. 行唯在事. 二內外分

別. 法通內外. 行德唯內. 三三性分別. 法通三

性. 觀三性法皆得起行. 行唯在善. 此說善行.

不論餘義. 四自他分別. 法通自他. 他人之行

下	欄

得爲己法. 已家之行得爲他法. 行則不爾. 彼

此各別. 今此所論義當後門. 彼前學法. 外國

名爲正法實義分. 彼後學行. 外國名爲準法

修成分. 又前學法外國名爲法性虛空分. 彼

後學行外國名爲智慧大海分. 此乃依下經文

名之. 故下文中迦葉自言我無智力能問如

來智慧大海法性虛空. 名雖有異其義不殊.

就學法中. 初先對上純陀章中五事報果. 問

菩提因. 云何復示現究竟涅槃下. 對前哀嘆

章中涅槃之果以問其因. 菩提行於生因所

生. 涅槃由其了因所得. 故別爲問. 前中有二.

一敎賢聖趣菩提行. 謂敎聲聞趣大菩提. 二

從云何未發心下明敎凡夫趣菩提行. 前中

復三. 一問隨緣造修之行. 二從云何諸調御

下問其捨相入證之行. 三從云何共聖行下

問其證實成果之行. 亦名證實起用之行. 前

問隨緣造修行中. 初對五果問其行體. 云何

得廣大爲衆作依下問行所依. 初言云何得

長壽者. 對前長壽問其得因. 不問其果. 下答

慈悲不殺故得. 問曰. 前說施食故得. 今以何

故重問其因. 釋言. 壽命有二種因. 一者養因.

所謂施食. 如世養母. 二者生因. 所謂慈悲不

殺等行. 如世生母. 前說施食其因未圓. 故復

問之. 餘皆同爾. 導言云何得金剛身. 問其色

因. 亦不問果. 此一云何通問兩事. 下答護法

因緣故得. 復以何因得堅固力. 對上力果問

其得因. 下文之中與身同答. 云何於經究竟

到岸. 問安樂因. 此經宗顯常樂之果. 常樂之

果是經旨趣. 名經彼岸. 到經彼岸方得安樂.

經數:一七六四

經名:大般涅槃經義記卷第二

頁數:六五四

上	欄

此經彼岸云何得到. 下佛答之. 受持此經名

字功德. 便得到之. 到之究極說爲寶竟. 願開

微密廣爲生說. 問辯才因. 準六卷經. 此問稍

隱. 六卷經言. 菩薩爲衆生說法有幾種. 下佛

答之. 能說之德有其四種. 自正. 正他. 能隨問

答. 善解因緣. 所說之法有其三種. 法身解脫

摩訶波若. 將彼驗此. 此問略少. 若具應言願

佛開微密菩薩依此法廣爲衆生說. 故下文

中佛開三事令菩薩說. 由爲他說故得辯才.

上問行體. 下問所依. 於中兩偈. 初之一偈正

問所依. 云何得廣大爲衆作依止. 人雖實非

諸佛羅漢. 而能化益與佛羅漢化功等者. 我

等依之. 下答四依. 是其人也. 後之一偈問所

不依. 云何知魔爲衆留難. 問其邪人. 邪人濫

聖故問捨之. 佛說魔說云何別知. 問其邪

法. 邪法濫正故問捨之. 下佛具辯

上來第一問其隨緣造修之行. 下問捨相入

證之行. 於中先問入證行體. 云何菩薩能見

已下問證所依. 與前相似. 問證體中差別有

三. 一尋相趣實. 二辯邪歸正. 三捨相入證. 云

何調御心喜說諦. 尋相趣實. 諸調是佛無作

四諦. 說稱佛心. 名心喜說. 此義云何. 下佛

廣辯. 何者是其不喜說諦而言喜說. 有作四

諦隨情局說. 非盡道理. 不暢聖意. 名不喜說.

辯諦何爲. 諦是法相. 藏是法實. 爲證其實故

須辯相. 正善具成演說四倒. 辯邪歸正. 呼佛

以爲正善具成. 請說四倒. 亦可正善具成就

者. 擧問所爲. 我等欲得正善具成願說四倒.

令我捨離成彼正善. 云何作善大仙今說. 是

中	欄

其第三捨相入證. 云何作善正是問辭. 問意

云何. 釋有三義. 一據修爲問. 凡夫二乘皆作

善業不得菩提. 菩薩云何修作善業能得菩

提. 此乃問行以心其理. 下佛答之. 捨離有無

趣入中道. 如是修善便得菩提. 二對果爲問.

若使當來有果可得. 可須修善. 若無所得. 云

何作善. 下佛答之. 衆生有性當必得果. 如子

在胎定生不久. 但當修善. 三望理爲問. 我今

不知所趣入處云何作善. 與下文中不知三

寶處云何作無我其言相似. 下佛答之. 有如

來藏可以趣入. 宜作善業. 唯願仙說請佛酬

答. 如來長壽故名大仙. 上來問其入證行體.

下問所依. 所依有二. 一明見性必由依經二

明解經必由解字. 云何菩薩見難見性. 問初

義也. 性旣難見. 菩薩何因能得見之. 下答依

經所以能見. 云何解滿及公半字. 問後義也.

字之半滿備有多義. 下佛爲辯. 故令得解. 云

何諸調至此. 第二問其捨相入證之行. 自下

第三問其證實成果之行. 亦名證實起用之

行. 於中明佛身口意行. 云何共聖至迦□提.

問佛意業. 名佛爲聖. 佛所成行名爲聖行. 諸

佛如來得大涅[&FFFF]#不捨世間. 不捨世間而入

涅槃. 無常共常. 常共無常. 乃至苦樂我無我

等類亦同爾. 故名爲異. 此相云何. 下以喩顯.

如娑羅鳥及迦□提遊止共俱不相捨離. 日

月及星此三喩佛身口二業. 下皆別答. 偈初

至此. 大段第一問其敎聖趣菩提行. 下問敎

凡趣菩提行. 於中有二. 一明法力得菩提義.

二從云何觀三寶下明其修力得菩提義. 前

下	欄

中有三. 一明法力資人發心. 二於大衆得無

畏下明其法力資人成行. 三生死下明其法

力資人得果. 初問云何未發心人令使發心

得爲菩薩. 下答此經入於衆生1心毛孔中. 令

滅重罪故使發心. 第二法力資成行中. 云何

於衆而得無畏如金無過. 明法資成滅罪之

行. 一闡提等謗法罪人名爲大衆. 云何於中

獨得無畏. 如世間金無能說其瑕穢之過. 下

答依經懺滅諸罪. 令諸罪業至無至處. 故得

無畏如金無過. 云何處濁不汚已下明法資

成滅煩惱行. 云何處濁不汚如華. 就人爲問.

濁有五種. 今此且論煩惱見濁. 云何令向發

心菩薩處此濁中不汚如華. 下答由經故得

不汚. 云何處煩惱煩惱不染如醫療病不爲

病汚. 就法爲問. 經法云何有染不染. 不能令

人滅除煩惱汚經勢力. 故名爲染. 如世醫師

治病不差汚其醫道若能令人滅除煩惱不

汚經力. 故名不染. 如世醫師治病皆差不汚

醫道. 故今問之. 云何是經處惱不染如醫不

汚. 下答此經能滅衆生一切煩惱如醫差病.

故得不染. 第三法力得果之中. 初問云何作

船師者. 問化他德. 下答如來得涅 槃船. 故能

齊渡爲大船師. 云何捨生死如蛇脫皮. 問自

利德. 下答如來滅而常存. 故得如蛇脫皮不

死. 分別有二. 一據修入辨捨妄契實. 如蛇不

死. 二就息化歸眞以釋滅應歸眞如蛇不死.

上來第一明其法力得菩提義. 自下第二明其

修力得菩提義. 於中亦三. 一明觀解. 二云何

菩薩得不壞下依解起行. 三示多頭下明依

經數:一七六四

經名:大般涅槃經義記卷第二

頁數:六五五

上	欄

行得果. 初中約就三寶佛性以明觀解. 初言

云何觀三寶者. 約就三寶問其觀解. 所觀三

寶隨緣不定. 如天意權隨天意轉. 此觀云何.

下佛答之. 化隨物變而實常存. 三乘無性云

何說等. 約就佛性明其觀解. 於中初先當法

正難. 難意如何. 三乘之人若無別性. 云何而

得別說三乘. 別說三乘. [&FFFF]#知三乘各別有性.

如樂未生云何名樂. 約喩類徵. 如樂未生不

可名樂. 樂受生已方得名樂. 三乘亦爾要有

三性. 故得說三下佛答之. 明三乘人同一佛

性更無別性. 無別性故無別三乘. 故下文言

世若無佛非無二乘得二涅槃. 一切世間唯

一佛乘. 是故無別二乘涅槃. 以無別故二乘

之人終必同得一大涅槃. 次明起行. 云何菩

薩得不壞衆. 問其自行. 自行成就同諸菩薩

不可乖異. 名不壞衆. 故下文言菩薩勤加精

進護法所得眷屬不可破壞. 云何爲盲作眼

目導. 問利他行. 亦可此二同問利他. 得不壞

衆是攝人行. 由勤護法人皆樂從故不可壞.

爲盲作導是開化行. 下明得果. 初言云何示

多頭者. 隨類異說. 云何說者增如目初. 隨機

漸說. 此文顚倒而復不足. 若正應言云何說

者增如初月. 若具應言云何說者增長衆生

如世父母敎於初生十六月兒. 准答應爾. 小

兒初生十六月時言語不正. 父母爲敎先同

其言後敎正語. 佛亦如是. 先隨衆生說小乘

法. 後爲說大. 故今問之. 偈初至此. 對上五果

問菩提因. 自下對上涅槃之果以問其因. 於

中七問. 初言云何復示涅槃. 標問其果. 爲欲

中	欄

簡上菩提之因. 故須問之. 問意如何. 如來今

者究竟入於盡滅涅槃. 云何復得示現世間.

下答如來終不畢竟入於涅槃. 故常示現在

於世間. 此常示現卽是諸佛善有涅槃. 下對

此果以問其因. 於中六問. 前三問其證道行

因. 卽是自利. 後三問其敎道行因. 卽是利他.

問證行中. 云何勇進示人天道. 正問證體. 此

文不足. 若具應言云何勇者示於人天及諸魔

梵沙門等道. 此乃名佛爲勇進者. 佛大勇猛

最精進故. 1願示人等出世正道令得涅槃. 下

佛示之. 觀察三寶常住同眞. 我性佛性無二

無別. 是其正道. 下次問其得證利益. 云何知

性而受法樂. 問其證法得樂之益. 云何菩薩

離一切病. 問其證法除障之益. 下問敎行. 於

中迦葉問敎權實. 知之心果. 云何說密. 問敎

權實. 此言略少. 若具應言云何說密及不□

密. 權敎隱實名爲□密. 實敎顯了名不□密.

云何畢竟及不畢竟. 問其敎旨. 深名畢竟. 淺

不畢竟. 如其斷疑云何不定. 總就前二徵責

說意. 餘人疑. 可不定說. 佛已斷疑. 今以何

故作不定說. 下答化人不同故爾. 偈初至此

明其學法. 下明學行. 於中有三. 一明隨緣造

修之行. 二一切法中有樂性下明其捨相入證

之行. 三衆生大依下明其證實成果之行. 亦

名證實起用之行. 三中初二明諸賢聖所修

之行. 後一明佛化凡夫行. 問曰. 向前學法之

中菩提涅槃兩因別因. 此學行中何故不爾.

釋言. 辯法理須離廣. 理須委具. 故前別問. 依

法成行. 成行不異. 所以合說. 互從皆得. 初造

下	欄

修中. 五行世間. 十德出世. 初言云何近無上

道. 問世間行. 出世眞德是無上道. 地前所行

親成彼德. 故名爲近. 此相云何. 我今請下問

出世行. 我請如來自宣己心. 爲菩薩故彰請

所爲. 願說甚深微妙諸佛正明所請. 地上眞

德契實名深. 離相稱妙. 十德非一名爲諸行.

願佛說之. 因修入證. 下次問之. 一切法中悉

有樂性. 擧其所證. 五陰是法. 凡聖五陰同有

佛性. 故言一切悉有樂性. 亦有常性我淨性

等. 今旦明樂. 人多好故. 唯願仙下請佛宣說.

請爲何義. 爲欲證入. 然此文中單問所證. 不

問能證. 至下將答. 師子具問. 彼言云何爲佛

性等. 問其所證. 佛住何法見性了等. 問其能

證. 准彼類此理亦應齊. 直以偈□略不具問.

因證成果. 證寂起用. 下次問之. 衆生大依問

佛身業. 兩足妙藥問佛口業. 今欲問陰我無

智等問佛意業. 亦可知句辯明如來人爲物

依. 爲令闡提於佛生信. 第二彰佛法爲妙藥.

爲令闡提於佛敎法捨謗生信. 第三彰佛智

德淵深所知獨絶. 爲令闡提於佛義法仰推

成信. 初言衆生大依止者. 是其讚問. 讚嘆如

來能爲物依. 迦葉欲難將奪先與. 故先讚嘆

是故雖讚而名爲問. 迦葉是中何不卽難. 釋

言不得. 下擧善星難佛無隱無大方便非物

依止. 難辭極廣. 若此爲難. 言則繁多. 不成

偈義. 故讚便罷. 兩足妙藥亦是讚問. 讚佛所

說能爲妙藥. 迦葉欲難將奪先與. 故先讚嘆

是故雖嘆而名爲問. 迦葉此中何不卽難. 此

亦不得. 下擧二十一對諍論. 難佛所說非是

經數:一七六四

經名:大般涅槃經義記卷第二

頁數:六五六

上	欄

妙藥. 若此爲難. 難辭繁廣. 不成偈頌. 故嘆便

罷. 今欲問陰我無智等. 是其謙問. 謙己不知

而起後說. 故得爲問. 令欲問陰自宣己心. 下

說五陰有其二種. 一佛性五陰. 二法相五陰.

就佛性中有善不善. 佛果五陰. 法相陰中有

因有果. 故名諸陰. 我無智下彰此諸陰唯佛

所知餘人不測. 故下如來答此問時. 名爲如

來隨自意語. 於中初明自己不知. 次明精進

菩薩不知. 迦葉自身住第十地. 當應名彼十

地滿心以爲精進諸菩薩也. 以彼學窮般佛無

間. 故曰精進. 如是深下明唯佛知. 如是等深

牒前諸陰. 獨佛能知故曰佛境. 導此語者. 爲

彰法深唯佛獨知. 令人仰推捨謗成信. 自下

第三如來讚問. 善哉總嘆. 下別嘆之. 別中有

三. 一嘆所問上同如來. 二嘆所問中等菩薩.

三嘆所問下益衆生. 就初嘆中. 初明迦葉智

未同佛. 後彰迦葉問等如來. 所以可嘆. 第二

嘆中我坐道場亦曾問等. 擧華嚴中菩薩問

也. 然其所問句義功德等無異者. 彰彼同此.

彼中所問佛因佛果共此不殊. 第三可知

第四迦棄謙問之中. 初謙己問. 譬如王下己彰

慕持. 前中初法. 次喩. 後合. 不能諮問智慧大

海. 猶前學行. 法性虛空猶前學法. 如來向前

嘆其善問. 迦葉何故謙已不能. 各有所以. 迦

葉所問契當法相. 故佛讚嘆. 迦葉忖己承力

方堪. 自力不能. 所以謙問. 下慕持中先喩前次

合. 何以下釋. 文顯可知. 第 五如來答問之中.

依上所問次第答之. 盡此品來答上初問. 於

中初明長壽之因. 二菩薩如是修習此業得

中	欄

壽長下明因得果. 前中初先正辯因體. 二迦

葉白佛是義深隱我未解下拂去跡□. 初中

有四. 一就所寄許說如來長壽之業. 二菩薩

以是業因緣下就其所爲. 明諸菩薩以業得

壽觀聽勸說. 三我以修下重就所寄. 明己先

修今已得果. 四如王子下重就所爲. 明現修

因當必得報. 初中如來先○其聽. 後許說因.

第二段中. 初明菩薩由業得壽. 是故已下結

勸聽受. 若業能下重擧前業. 約果取業. 故言

能爲菩提因者. 應當誠下勸爲人說. 牒前聽

受令依說也. 第三段中. 我以修習如是業故.

彰己先修. 下明所得. 今得菩提是自利果. 爲

人廣說外化行果. 又得菩提是其果體. 說是

果用. 第四段中初明現因. 以如是等業因緣

下明當得果. 前中先喩. 喩中兩句. 初至憐愍

喩利他心. 王喩菩薩. 子喩衆生. 起業煩惱名

爲犯罪. 比沒三有說爲繫獄. 菩薩念名爲

憐愍. 二躬自下喩利他行. 身隨諸有濟拔衆

生. 名自□駕至其繫所. 下次合之. 初至大捨

合上初句. 明利他心. 菩薩應護一切衆生同

子想者合上王子. 生大慈等合上憐愍. 授不

殺下合第二句. 明利他行. 於中初明善法利

益. 安慰已下樂事饒益. 前中初先化益菩薩.

亦當安下化益凡夫. 脫未脫下化益二乘. 化

菩薩中授不殺戒敎令離惡. 理實通受一切禁

戒. 但不殺戒是長壽因. 故偏說之. 敎修善法

勸令行善. 化凡夫中. 亦當安正一切衆生五

戒十善化益人天. 五戒人法. 十善天法. 下利

三塗惡趣衆生敎修善法. 名爲拔濟. 化二乘

下	欄

中. 初先敎化令出生死. 脫未脫者脫生死因.

度未度者度生死果. 未涅槃下令得涅槃. 上

來善益. 安慰一切苦惱生等樂事饒益. 上明

現因. 下明得報. 於中先明得出世果. 以是業

緣得壽命長. 正明得果. 於慧自在出其命體.

聖慧能持諸德不壞. 故說爲命. 是以經中舍

利目連須菩提等皆名慧命. 佛慧無□故名

自在. 壽終生天得世間果. 自下第二拂去跡

疑. 於中有二. 一拂去昔日不慈之跡. 二如佛

所言則不等視同子想下. 拂去今日不等之

跡. 前中有四. 第一迦葉以理請問. 第二如來

以理正答. 第三迦葉執跡爲難. 第四如來拂

跡釋通. 文別可知. 初中迦葉先牒上言彰己

未解. 次呵如來. 不應說言菩薩修等. 所以下

釋. 人有善惡. 何由可等. 惡有六階. 一者闡

提. 二謗方等. 三作五逆. 四犯重禁. 五作十

惡. 六犯一切威儀之罪. 今應具列. 略擧中三.

云何當下結明難等. 第二如來以理正答明

己實等. 第三迦葉執跡難中. 先擧昔事. 事如

經說. 是金剛下牒以徵佛. 第四如來拂跡釋

中. 初就化犯釋去前難. 後就實犯彰己慈益.

前中先呵. 次辯化事. 爲欲驅下彰己化意. 就

實犯中. 初就現犯明己慈益. 未可見法汝欲

見下. 就其當犯明己慈益. 前中初意. 次口. 後

身. 意中先擧四種惡人. 略無五逆及威儀罪.

我於是下明己慈益. 口中. 如王有犯誅戮而

不放捨. 明凡異佛. 如來世尊不如是下彰佛

異凡. 異有二種. 一世間人王見犯罪者以苦

報治. 佛則不爾. 爲遮其苦. 二世間人王治罪

經數:一七六四

經名:大般涅槃經義記卷第二

頁數:六五七

上	欄

之時. 人雖未悔亦不放捨. 佛則不爾. 有悔皆

恕. 初言世尊下如是也. 總明不同. 下別顯之.

別中先擧七□磨法. 次明化意. 後總結歎. 初

中第一驅遣□磨. 猶是律中□□磨也. 阿濕

波等在聚落中行惡汚家. 如來立法驅□令

去. 名驅遣□磨. 呵責□磨者. 如律中說. 智慧

盧醯那好喜□諍. 口出刀[&FFFF]#. 共相罵辱. 令僧

塵垢. 如來立法呵責令止. 名呵責□磨. 置□

磨者. 猶是律中依止□磨. 僧芻比丘愚痴無

智. 數懺數犯. 不能自暇. 如來立法令依有德.

故曰依止. 安置在於有德人邊. 名置□磨. 擧

罪□磨者. 義當律中遮不至白衣家□磨. 善

法比丘譏罵檀越. 檀越反報□恨捨去. 如來

立法令懺檀越. 遮抑不聽. 不至其家. 名遮不

至白衣家□磨. 擧罪示之. 令懺檀越. 故復名

爲擧罪□磨. 不可見□磨者. 猶是律中不見

罪擧. 闡陀比丘犯罪不識. 如來立法. 擧出衆

外. 有利皆奪. 待見方解. 名不見罪擧. 滅□磨

者. 猶是律中不懺罪擧. 還是闡陀作罪識知而

不懺滅. 如來立法擧出衆外. 待懺方解. 名不

懺罪擧. 伏令滅罪. 故此名爲滅罪□磨. 不捨

惡見. 猶是律中不捨惡見擧. 阿利□比丘說

欲不障道. 如來立法擧出衆外. 待捨方解. 名

爲不捨惡見擧也. 如來所以與謗法下明己化

意. 此卽不同世間人王. 卽是施下總以結歎.

暇惡防苦名施無畏. 身業益中若放一光若

二若五. 正明身益. 五色光中或放一二光乃

至五種. 具有已下總以結歎. 上來就其現犯

明益. 下就當犯. 未可見法汝欲見等. 總標許

中	欄

說. 末代化儀迦葉未知. 名未可見. 下正爲說.

初國王喩敎治衆生. 毒樹一喩勸治徒衆. 白

髮一喩治自眷屬. 前中初法. 次喩. 後合. 法

中先敎治罰惡人. 當知已下明治有益. 喩中

四句. 一喩所治. 未來惡人身爲衆主. 故說爲

王. 多犯禁戒名專暴惡. 造惡不已人皆厭賤.

名遇重病. 有□王下喩能治人. 持法之人說

爲□王. 知惡曰聞. 集善比丘名興兵來. 欲往

治罰名規殄滅. 三時病王下所治降伏. 四如

是□下能治得福. 合中持法亦如是等合第

二句. 得福無量合第四句. 第二段中但喩無

合. 長者喩於持法比丘. 衆喩田宅. 生毒喩於

造惡之人. 斫喩治罰. 第三段中先喩. 次合. 後

擧得失勸人奉行. 喩中壯人喩持法者. 首生

白髮喩眷屬中造惡之人. 愧而剪拔喩敎驅

遣. 合文可知. 就下勸中先失後得. 上來第一

拂去昔日不慈之跡. 下拂現在不等之跡. 迦

葉先問. 如佛所言則不等視如羅○羅. 執言

徵行. 執前如來治罰之言. 徵無等行. 若有一

人以刀害下執行徵言. 若治毁禁是言則失.

結以顯過. 等言失也. 下佛釋通. 先喩. 次合.

後結彰等. 喩中有三. 一立喩相. 二反問迦葉.

三迦葉正答. 初中王等喩佛如來. 未來學人

名爲諸子. 從佛化生以言産有. 道機不邪名

爲端正. 識達因果稱曰□慧. 若二三四多少

不定. 惡人有六. 如上所列. 於此六中. 闡提無

信不可攝化. 今□不論. 威儀過輕. 今此不

說. 就餘四中. 造作十惡及犯四重. 說以爲二.

加以五逆通前說三. 復加謗法通餘說四. 以

下	欄

何義故不說其一. 欲於其中有留有驅. 故不

說一. 玄委當來傳法之人令其攝化. 名付嚴

師. 而作言下顯委付相. 於中初先付令敎善

勸敎學人. 名君爲我敎詔諸子. 令成三學. 名

威儀等悉令成就. 下付治惡. 我今四子就君

受學牒前所付. 於中有犯四重五逆及謗正

法. 此三罪人依法□徙. 名爲三子病杖而死.

於弟子中有犯十惡輕罪之人亦須治罪. 名

餘一子必當苦治. 罰惡淸衆當佛本意. 是故

說言雖喪三子我終不恨. 反問可知. 迦葉答

中. 初先依理總答不也. 何以下釋. 合中有四.

一合前喩. 二就所委反問迦葉. 三迦葉正答.

四如來約之顯己無罪. 初中如來合前王等.

視壞法者等如一子合産諸子. 如來以法付

諸王等合付嚴師. 向前喩中擧人彰付. 今此

合中就法輪之. 左右言耳. 應當勸下合君爲

我敎詔諸子. 令得增上戒定慧下合威儀等

悉令成就. 若有不學乃至應治合上三子病

杖而死. 唯有一子必當苦治. 後之三段五顯

可知. 上來合竟. 自下第三結以彰等. 先如所

寄如來結等. 是名已下就其所爲菩薩結等.

上來明因. 自下第二明因得果. 於中初明果

體常住. 卽是自德. 應當修習佛法衆僧而作

常下. 就常辯歸明利他德. 前中初明果體常

住. 二迦葉白佛世出世法有何別下. 寄對辯

異彰其不同. 前中有三. 初言菩薩修習此業

得壽命長善知宿世. 略明得果. 二迦葉白下

問答廣辯. 三迦葉當知佛是常下結勸修學.

初段可知. 第二廣中有三問答. 第一迦葉執

經數:一七六四

經名:大般涅槃經義記卷第二

頁數:六五八

上	欄

因徵果難佛無常. 如來答之. 明己是常. 第二

迦葉聞常不解請佛宣說. 如來爲辯. 第三迦

葉執眞難應. 如來爲釋. 初中迦葉先牒佛言

呵不應說. 何以故下以理徵責成前不應. 於

中有二. 一擧因徵果難佛無常. 二從如來將

無已下. 准果驗因疑無慈行. 就初難中. 先喩.

後合. 喩中有二. 一言行相違喩. 名佛以爲知

法之人. 佛說常果酬遂常因. 西說種種孝眞

之法. 因爲父母. 果爲子故. 攝義就已名至家

中. 以無常果乖違常因. 名以瓦石打擲父母.

二而是下嘆因責果喩. 先嘆其因. 如是父母

擧佛昔因. 得果所依名良福田. 能生常果名

多利益. 此因□得名難遭遇. 應以常果而酬

遂之. 名應供養. 下責今果. 無常之果乖違常

因. 名反惱害. 下次合之. 先合初句. 是知法人

言行相違牒次前喩. 如來所言亦如是者擧

法以合. 菩薩修下合第二句. 菩薩 修等應得

長壽合前嘆因. 今者已下合後責果. 第二擧

果驗因之中. 將無於生有怨憎想. 明無慈心.

世尊昔日作何惡下明無善行. 下佛答之. 汝

今何緣. 呵其難辭□上後難. 如來長壽於諸

壽下. 明佛體常對上初難. 諸壽中勝是佛報

常. 所得常法諸常中最. 是佛法常. 第二段中

迦葉先請. 下佛爲解. 有四復次. 前二復次明

常所以. 後二復次顯常殊勝. 就前二中. 初一

明其諸命同入所以名常. 先喩. 後合. 人中天

上地及虛空悉入如來壽命海者. 解有二義.

一就自行趣果以論. 佛在因中具有無量人

天善業齊應得果. 今皆共感如來之命. 是以

中	欄

云入. 二約他以辯. 一切人天所有壽命皆在

如來壽命限中. 故說爲入. 第二明其出生多

命故得爲常. 於中先喩. 阿□達池從主立稱.

此方正□名無熱惱. 傍名淸□. 無熱惱龍居

其中故. 出四河者. 經說不定. 或云出八. 或復

言出二十大河. 各有所以. 言出四者. 此池在

於香山之頂. 於山四面有四獸頭. 東方金象.

口出□河. 南方銀牛. 口中流出辛頭大河. 西

琉璃馬. 口中流出悉陀大河. 北頗梨師子. 口

中流出博叉大河. 言二十者. 如阿含說. 四河

去池四十里外各出四河. 通本二十隨方赴

海. 言出八者. 佛出山東. 東方五河人皆具見

備取爲喩. 餘方大河有大名聲人皆同知. 亦

取爲喩. 通前說八. 餘方小河無大名聲. 人多

不知. 故不擧之. 所以言八. 今但云四. 下次合

之. 如來亦爾出一切命. 解有兩義. 一就自己

化用以論. 化起多命名出一切. 二就如來化

他以說. 敎他令得是故云出. 後二復次明常

勝中. 前明法常. 後顯報常. □先立喩後合可

知. 第三段中迦葉先難. 若佛是常何不住世

一劫半劫. 下佛答之. 先呵. 後釋. 釋中有二.

初擧劣顯勝明佛實常. 先擧其劣. 如是五通

尙得已生牒劣顯勝. 以是下結. 二如來此身

是變化下彰滅是應. 先明是應. 爲度已下顯

己化意. 上來三番合爲第二問答廣辯

下勸修學. 初先勸知. 次勸修行. 後勸宣說. 文

中可知. 上來第一明佛體常. 自下第二寄對辯

異顯其不同. 於中初明不同凡夫. 涅槃義者

卽是諸佛之法性下不同二乘. 汝今不應思量

下	欄

如來何處住下不同菩薩. 前中迦葉先問起

發. 後佛答之. 問中有二. 一問佛差別. 二如

佛言下難使無別. 於中先擧邪正. 二常若

言已下就之設難. 先難如來同其世常. 何以

故下釋彼世常同於佛常. 佛答有三. 一明邪

異正. 二是故如來出世已下辯正異邪. 三以

是義下結勸修學. 就初段中. 先喩. 次合. 有難

解者下重顯之. 喩中七句. 一過佛說經喩. 二

長者終下外道竊法喩. 三賊得牛下無師自

□喩. 四各相謂下學佛心常喩. 五我等無下

心常不得喩. 六以醍□下妄加己情喩. 七以

水多下加情損失喩. 初中長者喩於如來. 牛

喩行法. 行門差別名色種種. 同顯一詮名共

一群. 委修行者隨緣習學. 名付牧人隨逐水

草. 爲得涅槃不期餘報. 名爲醍□不心乳酪.

菩薩如彼牧牛之者. 依法思量說之爲□. 得

義充神名之爲食. 第二段中過佛遷化名爲

命終. 諸外道等盜佛正法安置己典. 名爲群

賊之所抄掠. 第三段中彼無善巧解釋之師

名無婦女. 出情圖度名自□將. 億想作解用

以充神名得已食. 第四段中彼大長者畜養

此牛但爲醍□. 遠尋聖意. 我等已下學佛心

常. 夫醍□下嘆其所心. 第五段中外道自忖

身無道機. 名爲無器. 此乃就其根性中語. 依

法修善名爲得乳. 無有道機錄彼善行名無

安處. 外道唯有世俗善機. 收錄彼善. 故言相

謂唯有皮囊可以盛之. 不能觀察破相心實.

是故說之不知?搖. 正觀名?. 傍推曰搖. 世

善□生名漿難得. 道果絶分名肉生蘇. 第六

經數:一七六四

經名:大般涅槃經義記卷第二

頁數:六五九

上	欄

段中以醍□故加以水者. 爲得常果於生死

中妄想建立. 宣說梵天自在久等以爲常樂.

第七段中以水多故一切失者. 由加妄情失

於世善. 名爲失乳. 失於賢聖所修道行. 名爲

失酪. 不得涅槃名失醍□. 此等應得不得名

失. 下次合之. 前七句中但合五句第一第四

略而不合. 合第二中. 初先正合. 何以下釋. 如

彼賊下擧喩以帖. 次合第三. 凡夫雖得戒定

智慧合賊得牛. 無有方便不知解說合無婦

女. 次合第五. 以是義故不能獲得常戒定等.

合漿難得肉復生蘇. 如彼賊下擧喩以帖. 次

合第六. 群賊加水牒擧前喩. 凡夫亦下擧法

以合. 次合第七. 實亦不得解脫涅槃. 合乳酪

等一切俱失. 如彼賊下擧喩以帖. 上來合竟.

自下第三重顯向前加水之相. 凡夫所修人

天善行如所加乳. 妄說常等名爲加水. 文中

先明所加之乳. 擧法喩帖. 如是凡夫實不知

下明其加水. 文顯可知. 上來第一明邪異正.

自下第二辯正異邪. 初先法說. 次喩. 後合. 是

故如來出世之後乃爲演說常等法說. 是破

外道妄說常樂我淨法故佛爲正說常樂淨

等. 喩中六句. 一如來出現喩. 輪王喩佛. 化現

世間名出於世. 二福德力下外道退散喩. 三

牛無損下正法無損喩四王以諸牛付一牧下

付人修學喩佛以正法付諸菩薩. 名付牧人

多巧便者. 五是人下修學得常喩. 菩薩巧修

證會常法名得醍□. 六醍□下得常廣益喩.

以己所得化他同證令出生死. 名無患苦. 合

中聖王出現世時合上初句. 諸凡夫下合第二

中	欄

句. 先合. 後帖. 如來善說世出世法合第三句

牛無損命. 爲衆生下合第四句付一牧人. 爲

衆生故令諸菩薩隨而演說. 菩薩旣得合第

五句是人方便卽得醍□. 正應說言旣得常

果. 法從喩稱. 故云醍□. 復令已下合第六句.

然上兪中云無患苦. 今此合中言得常樂. 言

左右耳. 上來第二辯正異邪. 自下第三結勸

修學. 先結. 後勸. 結中初言以是義者. 以佛不

同世間之義. 如來常等結明常義. 唯在如來

不在餘人. 此常法稱要是已下. 結明常名唯

在如來不在餘法. 下次勸之. 初先勸知. 後勸

修學. 勸學有三. 一勸修學常住二字. 常是法

常. 住是報常. 依法住故. 二明修者隨佛所行

至佛至處. 修同如來名隨我行. 得果同佛名.

至我處. 又修報常名隨我行. 證會法常名至

我處. 三明修者佛爲涅槃. 言修二字爲滅相

者. 修佛常住爲大涅槃寂滅之相. 以此二法

離相離性. 故稱爲滅. 當知如來則於其人爲

涅槃者. 大般涅槃獨顯其心. 故云爲般. 準下

解釋涅槃之義. 道理正爾. 不得異釋. 上來第

一不同凡夫. 自下第二不同二乘. 於中有三.

一明涅槃唯是佛法. 第二迦葉執小難大. 第

三如來辯大異小. 就初段中. 涅槃義者牒佛

向前爲般涅槃. 卽是諸佛之法性者. 約人辯

法. 明異二乘. 第二段中. 先請. 後難. 請中初

言佛法性者其義云何. 諮請佛義. 我今欲下

心請佛說. 難中四句. 一有性無身難. 夫法性

者牒佛向前涅槃法性. 卽是捨身准小類大.

謂同小乘捨身捨智方爲涅槃. 言捨身者名

下	欄

無所有. 釋大同小. 同於小乘滅無所有. 若無

所有身云何存. 執無難有. 二身若存下有身

無性難. 身若存者縱聽有身. 云何而言身有

法性. 難破有性. 由身存故不得滅身以爲涅

槃. 故無法性. 三身有性下雙牒□徵. 導言身

者牒後有身. 有法性者牒前有性. 云何存者

就以□徵. 若言有身法性之義云何得存. 若

有法性. 法性是無. 身云何存. 四我今下彰己

不知. 請佛釋通. 佛答有四. 一明法性非無. 二

明二乘不知. 三明佛身非無. 四明二乘不知.

文別可見. 就初段中. 汝不應說滅是法性呵

其難辭. 夫性無滅正顯三無. 第二段中就喩

以明. 二乘不知仰類佛德. 如無想天成就色

陰而無色想. 擧其喩事. 第四禪中廣果天處.

有諸外道修無想定生於彼中. 初生有想中

間想滅. 經五百劫命欲盡時. 心想還生. 便謗

涅槃. 終入地獄. 佛今擧之. 彼想滅時但有色

陰. 而無色陰所依之想. 亦無依色攀緣之想.

名無色想. 不應問下彰其難知. 彼無想天雖

無粗想. 非無細想所有心識. 二乘不知. 故不

應問. 喩明如來生死雖滅眞德常存. 所有眞

德非二乘知故不應問. 云何住者問其色陰.

云何受樂問其想陰. 云何行者問其行陰. 云

何想者問其想陰. 云何見聞問其識陰. 此皆

不應. 如來境下顯前不應問之所以. 無想天

報唯佛境界非二乘知. 故不應問. 所肉佛德

類亦同爾. 第三段中不應說言如來身滅. 明

身非無. 又明佛身非是無常遷滅之法. 是故

不應說身是滅. 第四段中就法以明二乘不

經數:一七六四

經名:大般涅槃經義記卷第二

頁數:六六○

上	欄

知. 如是滅法牒前涅槃. 是佛境界明唯佛知.

非諸已下明非二乘之所知也. 自下第三不

同菩薩. 於中三句. 一勸迦葉不應思量. 何處

住者思佛色陰. 何處行者思佛行陰. 何處見

者思佛識陰. 何處樂者思佛受陰. 略不云想.

此皆不應. 以佛平等法門之身. 妙出情外. 無

一處在而無不在. 故不應思. 二如是義下明

其不知. 成前不應思量之義. 不知同小. 故是

云亦 . 三諸佛下擧佛不思. 成前不知. 諸佛法

身是法性身. 種種方便是佛報身. 報德差別

故云種種. 方便修生故名方便. 亦可法身是

佛眞身. 種種方便是佛應身. 皆不可思. 故彼

不知. 上來第一明佛體常卽是自德. 自下第

二就常就歸明攝他德. 於中有三. 一就常辯

歸. 二迦葉聞說領解修行. 三如來述讚. 初中

應修佛法及僧而作常想. 總勸修學. 亦應說

言作無異想及無變想. 但今文中乘上所辯但

勸修常. 餘略不論. 是三法下別敎修學. 先開

三門. 次廣辯釋. 若言如來異法僧下破邪顯

正. 前開門中言是三法無異想者. 明非別體.

一佛體上隨義分三. 故無別異. 無無常者體

非生滅. 不同變易. 無變異者體無終盡. 不同

分段. 准釋應爾. 約此三門敎除邪想. 下廣辯

之. 先廣無異. 次廣第二無無常義. 後廣無變.

此三段中文有隱顯. 廣無異中單反無順. 無

無常中反順雙擧. 解無變中唯順無反. 互從

皆得. 辯無異中於三修異請淨三歸則無依處.

明無初始歸趣之心. 淸淨三歸. 非是其人所

趣向處. 名無歸處. 禁戒不具明無中間正修

中	欄

之行. 趣眞行闕. 所以不具. 諸行皆闕. 離惡在

初. 故但云戒. 終不能得聲聞緣覺菩提果者.

明無究竟所成之果. 三乘之果□皆不成. 故

云不得聲聞等果. 不得菩提義則可爾. 云何

不得聲聞緣覺. 解言. 若人一向不聞一體三

歸作別異想. 容得聲聞緣覺之果. 若曾聞說

一歸三歸誹謗不受. 作別異想. 此卽是其謗

方等人罪過五逆. 人天之報尙不可階. 肉能

證得二乘道果. 若能於下解釋第二無無常

義. 先順. 後反. 順中初法. 次喩. 後合. 法中若

能於是不思修常想者. 則有歸處. 明有初始

歸向之心. 常住三歸是其所向. 故有歸處. 准

前應言禁戒具足能得聲聞緣覺等果. 略不

具論. 喩中如樹喩上初段如來體常. 則有樹

影喩此後段三歸義常. 依佛常體開此三歸

攝人之用. 故如因樹則有樹影. 合中如來亦

爾. 總合. 有常法故合前樹也. 則有歸處合有

樹影. 非是無常總結爲常. 下反釋之. 若言如

來是無常者. 擧彼異見. 則非世人所歸依處.

辯過以非. 無常滅去誰爲物歸. 自下第三釋

無變異. 迦葉初先擧闇無影. 欲令如來同之

變異. 下佛答之. 明影常有顯佛無變. 於中先

明如來□有無眼不具. 先喩. 後合. 如彼闇下

明諸衆生不見時節. 先喩. 後合. 佛滅度後合

彼闇時. 說言無常合不見影. 上來廣辯. 自

下第三破邪顯正. 且就初門破邪顯正. 餘二

可知. 若言如來異法僧者. 擧其異見. 則不

能成三歸依處以理示過. 如汝已下約喩顯

過. 三歸各別不卽常性. 故是無常

下	欄

上來第一敎示眞諦. 自下迦葉領解修行. 於

中有三. 一以眞歸. 上開父母. 乃至七世無始

皆開. 但隨世俗且言七世. 又七世來愛習未

捨. 可以攝化. 故說開之. 七世父母隨生何道.

迦葉皆往而爲開化. 如佛昇天爲母說法. 二

我今下中益己身. 三旣自下下利衆生. 有信

衆生直爲廣說. 無信衆生懼伏令學

第三如來述讚之中. 初嘆護法. 次嘆益人. 以

善益人故曰不欺下明得果

金剛身品者. 此品之中具答二問. 一答云何

得金剛身. 二答何因得堅固力. 此二因同. 一

處答之. 於此二中. 就始以標. 是故名爲金剛

身品. 下文之中具辯五身. 何故偏名金剛身

品. 不可□題. 且擧金剛就第一問. 偏云金

剛. 此品有四. 一明得身. 二總結嘆. 三迦葉領

解. 四如來述讚. 就初段中. 先明其果. 而未

能知所因已下辯其得因. 向前品中先因後

果. 今乘前便. 先果後因. 就明果中. 先略. 後

廣. 如來身者是常住身乃至法身. 是其略也.

身體不遷名常住身. 不爲緣沮名不壞身. 不

壞之義如世金剛. 是故就喩名金剛身. 不假

資成名非雜食身. 唯以法成名爲法身. 下廣

顯之. 迦葉先問. 如來次答. 下迦葉領解. 問中

有二. 一牒佛所說明己不見. 二唯見下擧佛

化跡彰己所見. 先明所見無常壞等. 壞□不

壞. 塵□金剛. 食□非食. 等者等於血肉之身.

□前法身. 何以下釋. 以入涅槃故非常等. 此

義上來佛數解釋. 迦葉何故仍爲此問. 爲起

說故. 又以世人執見難捨. 欲令如來重爲破